Πρόταση απόφασης του Συμβουλίου σχετικά με τη θέση της Κοινότητας στο συμβούλιο σύνδεσης όσον αφορά τη συμμετοχή της Λιθουανίας σε κοινοτικό προγράμματα στους τομείς της κατάρτισης, της νεολαίας και της εκπαίδευσης (98/C 188/09) COM(1998) 310 τελικό - 98/0174(CNS)

(Υποβλήθηκε από την Επιτροπή στις 18 Μαΐου 1998)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως τα άρθρα 126 και 127, σε συνδυασμό με το άρθρο 228, παράγραφος 3, πρώτο εδάφιο,

τη πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι η ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λιθουανίας, αφετέρου, άρχισε να ισχύει την 1η Φεβρουαρίου 1998 7

ότι, σύμφωνα με το άρθρο 110 της ευρωπαϊκής συμφωνίας και με το παράρτημα XX, η Λιθουανία μπορεί να συμμετέχει σε κοινοτικά προγράμματα πλαίσια, ειδικά προγράμματα, σχέδια ή άλλες δράσεις κυρίως στους τομείς της κατάρτισης, της νεολαίας και της εκπαίδευσης, και ότι οι όροι συμμετοχής της Λιθουανίας στις δραστηριότητες αυτές θα αποφασιστούν από το συμβούλιο σύνδεσης 7

ότι η απόφαση αριθ. 819/94/ΕΚ του Συμβουλίου, της 6ης Δεκεμβρίου 1994, για τη θέσπιση προγράμματος δράσης σχετικά με την εφαρμογή πολιτικής της Ευρωπαϊκής Κοινότητας για την επαγγελματική κατάρτιση, (εφεξής «Leonardo da Vinci» (1)), και ιδίως το άρθρο 9, παράγραφος 1, η απόφαση αριθ. 818/95/ΕΚ του Ευρωπαϊκού Κοινοβουλίου και του Συμβουλίου της 14ης Μαρτίου 1995 για την έγκριση της τρίτης φάσης του προγράμματος «Νεολαία για την Ευρώπη» (2) και ιδίως το άρθρο 7, παράγραφος 4, και η απόφαση αριθ. 819/95/ΕΚ του Ευρωπαϊκού Κοινοβουλίου και του Συμβουλίου της 14ης Μαρτίου 1995 για τη θέσπιση κοινοτικού προγράμματος δράσης στον τομέα της εκπαίδευσης (εφεξής «Socrates» (3) και ιδίως το άρθρο 7, παράγραφος 3, προβλέπουν ότι τα προγράμματα αυτά θα είναι ανοιχτά στη συμμετοχή των συνδεδεμένων χωρών της Κεντρικής Ευρώπης σύμφωνα με τους όρους που περιέχουν τα συμπληρωματικά πρωτόκολλα των συμφωνιών σύνδεσης για τη συμμετοχή σε κοινοτικά προγράμματα,

ΑΠΟΦΑΣΙΖΕΙ:

Η θέση που θα λάβει η Κοινότητα στο συμβούλιο σύνδεσης το οποίο συστάθηκε με την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λιθουανίας αφετέρου, όσον αφορά τη συμμετοχή της Λιθουανίας σε κοινοτικά προγράμματα στους τομείς της κατάρτισης, της νεολαίας και της εκπαίδευσης, συνίσταται στο συνημμένο σχέδιο απόφασης του συμβουλίου σύνδεσης.

(1) ΕΕ L 340 της 29.12.1994.

(2) ΕΕ L 87 της 20.4.1995.

(3) ΕΕ L 87 της 20.4.1995.

Σχέδιο απόφασης του συμβουλίου σύνδεσης ΕΚ-Λιθουανίας για την έγκριση των όρων συμμετοχής της Λιθουανίας σε κοινοτικά προγράμματα στους τομείς της κατάρτισης, της νεολαίας και της εκπαίδευσης

ΤΟ ΣΥΜΒΟΥΛΙΟ ΣΥΝΔΕΣΗΣ

Έχοντας υπόψη:

την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λιθουανίας, αφετέρου, και ιδίως το άρθρο 110,

Εκτιμώντας:

ότι, σύμφωνα με το άρθρο 110 της ευρωπαϊκής συμφωνίας και το παράρτημά της XX, η Λιθουανία μπορεί να συμμετέχει σε κοινοτικά προγράμματα πλαίσια, ειδικά προγράμματα, σχέδια ή άλλες δράσεις στους τομείς της κατάρτισης, της νεολαίας και της εκπαίδευσης,

ότι, σύμφωνα με το ίδιο άρθρο, οι όροι και προϋποθέσεις συμμετοχής της Λιθουανίας στις δραστηριότητες αυτές αποφασίζονται από το συμβούλιο σύνδεσης,

ΑΠΟΦΑΣΙΖΕΙ:

Άρθρο 1

Η Λιθουανία συμμετέχει στα προγράμματα της Ευρωπαϊκής Κοινότητας Leonardo da Vinci, Socrates και Νεολαία για την Ευρώπη, σύμφωνα με τους όρους και τις προϋποθέσεις των παραρτημάτων I και II που αποτελούν αναπόσπαστο τμήμα της παρούσας απόφασης.

Άρθρο 2

Η παρούσα απόφαση εφαρμόζεται για το διάστημα διάρκειας των προγραμμάτων Leonardo da Vinci, Socrates και Νεολαία για την Ευρώπη.

Άρθρο 3

Η παρούσα απόφαση αρχίζει να ισχύει την πρώτη ημέρα του μήνα που έπεται της έγκρισής της.

ΠΑΡΑΡΤΗΜΑ I

Όροι και προϋποθέσεις συμμετοχής της Λιθουανίας στα προγράμματα Leonarda da Vinci, Socrates και Νεολαία για την Ευρώπη

1. Η Λιθουανία συμμετέχει σε όλες τις δραστηριότητες των προγραμμάτων Leonardo da Vinci, Socrates και Νεολαία για την Ευρώπη (εφεξής, «τα προγράμματα»), σύμφωνα, εκτός αν προβλέπεται αλλοιώς στην παρούσα απόφαση, με τους στόχους, τα κριτήρια, τις διαδικασίες και τις προθεσμίες που ορίζονται στην απόφαση αριθ. 819/94/ΕΚ του Συμβουλίου, για τη θέσπιση προγράμματος δράσης σχετικά με την εφαρμογή πολιτικής της Ευρωπαϊκής Κοινότητας για την επαγγελματική κατάρτση, στην απόφαση αριθ. 818/95/ΕΚ του Ευρωπαϊκού Κοινοβουλίου και του Συμβουλίου για την έγκριση της τρίτης φάσης του προγράμματος «Νεολαία για την Ευρώπη», και στην απόφαση αριθ. 819/95/ΕΚ του Ευρωπαϊκού Κοινοβουλίου και του Συμβουλίου για τη θέσπιση του κοινοτικού προγράμματος δράσης στον τομέα της εκπαίδευσης «Socrates».

2. - Οι όροι υποβολής, αξιολόγησης και επιλογής των αιτήσεων που αφορούν επιλέξιμα θεσμικά όργανα, οργανισμούς και ιδιώτες της Λιθουανίας είναι ίδιοι με τους όρους που ισχύουν για επιλέξιμα θεσμικά όργανα, οργανισμούς και ιδιώτες της Κοινότητας.

- Οι δραστηριότητες γλωσσικής προετοιμασίας και κατάρτισης αφορούν τις επίσημες γλώσσες της Κοινότητας. Σε εξαιρετκές περιπτώσεις, μπορούν να γίνουν δεκτές άλλες γλώσσες εφόσον το απαιτεί η εφαρμογή του προγράμματος.

3. Για να διασφαλιστεί η ευρωπαϊκή διάσταση των προγραμμάτων, τα διεθνικά έργα και οι δραστηριότητες που προτείνει η Λιθουανία θα πρέπει να περιλαμβάνουν έναν ελάχιστο αριθμό εταίρων από τα κράτη μέλη της Κοινότητας. Αυτός ο ελάχιστος αριθμός αποφασίζεται στο πλαίσιο της υλοποίησης των προγραμμάτων, αφού ληφθούν υπόψη η φύση των δραστηριοτήτων, ο αριθμός των εταίρων ενός δεδομένου έργου και ο αριθμός των χωρών που συμμετέχουν στα προγράμματα. Δεν είναι επιλέξιμα για χρηματοδότηση από την Κοινότητα, τα έργα και οι δραστηριότητες που υλοποιούνται αποκλειστικά μεταξύ της Λιθουανίας και των χωρών ΕΖΕΣ που είναι μέρη της συμφωνίας ΕΟΧ, ή άλλων τρίτων χωρών, περιλαμβανομένων και αυτών που έχουν συνάψει συμφωνία σύνδεσης με την Κοινότητα, οι οποίες μπορούν να συμμετέχουν στα προγράμματα.

4. Σύμφωνα με τους όρους των σχετικών διατάξεων των αποφάσεων για τα προγράμματα Leonardo da Vinci, Socrates και Νεολαία για την Ευρώπη, η Λιθουανία παρέχει τις αναγκαίες δομές και μηχανισμούς σε εθνικό επίπεδο και λαμβάνει όλα τα κατάλληλα μέτρα για να εξασφαλίσει τον εθνικό συντονισμό και την οργάνωση της υλοποίησης των προγραμμάτων.

5. Η Λιθουανία καταβάλλει ετήσια συνεισφορά στον γενικό προϋπολογισμό της Ευρωπαϊκής Ένωσης ώστε να καλυφθεί το κόστος που προκύπτει από τη συμμετοχή της στα προγράμματα (βλέπε παράρτημα II).

Η επιτροπή σύνδεσης έχει τη δυνατότητα να προσαρμόζει τη συνεισφορά αυτή, όταν κρίνει σκόπιμο.

6. Τα κράτη μέλη της Κοινότητας και η Λιθουανία καταβάλλουν κάθε δυνατή προσπάθεια, εντός του πλαισίου των ισχυουσών διατάξεων, ώστε να διευκολύνουν την ελεύθερη διακίνηση και διαμονή σπουδαστών, διδασκόντων, διοικητικού προσωπικού των πανεπιστημίων, νέων και άλλων προσώπων που είναι επιλέξιμα για τα προγράμματα και που μετακινούνται μεταξύ Λιθουανίας και κρατών μελών της Κοινότητας με σκοπό τη συμμετοχή τους σε δραστηριότητες που καλύπτονται από την παρούσα απόφαση.

7. Με την επιφύλαξη των αρμοδιοτήτων της Επιτροπής των Ευρωπαϊκών Κοινοτήτων και του Ελεγκτικού Συνεδρίου της Κοινότητας όσον αφορά την παρακολούθηση και την αξιολόγηση των προγραμμάτων, σύμφωνα με τις αποφάσεις για τα προγράμματα Leonardo da Vinci, Socrates και Νεολαία για την Ευρώπη (άρθρα 10, 9 και 8 αντίστοιχα), η συμμετοχή της Λιθουανίας στα προγράμματα παρακολουθείται συνεχώς από κοινού από την Λιθουανία και την Επιτροπή των Ευρωπαϊκών Κοινοτήτων. Η Λιθουανία υποβάλλει στην Επιτροπή σχετικές εκθέσεις και συμμετέχει σε άλλες δραστηριότητες που ορίζονται από την Κοινότητα για το σκοπό αυτό.

8. Με την επιφύλαξη των διαδικασιών που αναφέρονται στο άρθρο 6 της απόφασης για το Leonardo da Vinci, στο άρθρο 6 της απόφασης για τη Νεολαία για την Ευρώπη και στο άρθρο 4 της απόφασης για το Socrates, η Λιθουανία προσκαλείται σε συνεδριάσεις συντονισμού για κάθε θέμα που αφορά την εφαρμογή της παρούσας απόφασης πριν από τις τακτικές συνεδριάσεις των επιτροπών προγράμματος. Η Επιτροπή ενημερώνει την Λιθουανία σχετικά με τα αποτελέσματα των τακτικών αυτών συνεδριάσεων.

9. Η γλώσσα που χρησιμοποιείται στη διαδικασία υποβολής αιτήσεων, στις συμβάσεις, στις εκθέσεις που υποβάλλονται και σε άλλες διοικητικές διαδικασίες για το πρόγραμμα, είναι μία από τις επίσημες γλώσσες της Κοινότητας.

ΠΑΡΑΡΤΗΜΑ II

Χρηματοδοτική συνεισφορά της Λιθουανίας στα προγράμματα Leonardo da Vinci, Socrates και Νεολαία για την Ευρώπη

1. Η χρηματοδοτική συνεισφορά της Λιθουανίας καλύπτει τα ακόλουθα:

- επιχορηγήσεις ή άλλη χρηματοδοτική στήριξη από τα προγράμματα προς λιθουανούς συμμετέχοντες 7

- χρηματοδοτική στήριξη από τα προγράμματα για τη λειτουργία των εθνικών φορέων, όπου αυτό ισχύει 7

- πρόσθετες διοικητικές δαπάνες για τη διαχείριση των προγραμμάτων από την Επιτροπή, οι οποίες προκύπτουν από τη συμμετοχή της Λιθουανίας.

2. Για κάθε οικονομικό έτος, το συνολικό ποσό των επιχορηγήσεων ή άλλων χρηματοδοτικών ενισχύσεων που λαμβάνουν από τα προγράμματα οι λιθουανοί δικαιούχοι δεν θα υπερβαίνει τη συνεισφορά που καταβάλλει η Λιθουανία αφού αφαιρεθούν οι πρόσθετες διοικητικές δαπάνες.

Στην περίπτωση που η συνεισφορά της Λιθουανίας στο γενικό προϋπολογισμό των Ευρωπαϊκών Κοινοτήτων, μετά από αφαίρεση του πρόσθετου διοικητικού κόστους, είναι υψηλότερη αυτό το συνολικό ποσό των επιχορηγήσεων ή άλλων χρηματοδοτικών ενισχύσεων που λαμβάνουν λιθουανοί δικαιούχοι ή εθνικοί φορείς από τα προγράμματα, η Επιτροπή των Ευρωπαϊκών Κοινοτήτων μεταφέρει το υπόλοιπο στο επόμενο οικονομικό έτος και το αφαιρεί από τη συνεισφορά του επόμενου έτους. Αν εξακολουθήσει να υπάρχει υπόλοιπο μετά την ολοκλήρωση των προγραμμάτων, το αντίστοιχο ποσό επιστρέφεται στην Λιθουανία.

3. Leonardo da Vinci

Η ετήσια συνεισφορά της Λιθουανίας θα είναι 1 390 000 Ecu από το 1998. Από το ποσό αυτό, 90 000 Ecu θα καλύψουν τις πρόσθετες διοικητικές δαπάνες διαχείρισης του προγράμματος από την Επιτροπή, οι οποίες προκύπτουν από τη συμμετοχή της Λιθουανίας.

4. Sokrates

Η ετήσια συνεισφορά της Λιθουανίας θα είναι:

- 493 000 Ecu το 1998 για τη συμμετοχή της στο κεφάλαιο II (σχολική εκπαίδευση, Comenius) και στο Κεφάλαιο III (οριζόντια μέτρα). Από το ποσό αυτό, 32 000 Ecu θα καλύψουν τις πρόσθετες διοικητικές δαπάνες διαχείρισης του προγράμματος από την Επιτροπή, οι οποίες προκύπτουν από τη συμμετοχή της Λιθουανίας.

- 1 312 000 Ecu το 1999 για τη συμμετοχή της στο πλήρες πρόγραμμα Socrates, περιλαμβανομένου του κεφαλαίου I (Erasmus). Από το ποσό αυτό, 86 000 Ecu θα καλύψουν τις πρόσθετες διοικητικές δαπάνες διαχείρισης του προγράμματος από την Επιτροπή, οι οποίες προκύπτουν από τη συμμετοχή της Λιθουανίας.

5. Νεολαία για την Ευρώπη

Η ετήσια συνεισφορά της Λιθουανίας θα είναι:

- 192 600 Ecu το 1998 για συμμετοχή στις ενέργειες ΑΙ και ΒΙ 7

- 364 000 Ecu το 1999 για συμμετοχή σε όλες τις ενέργειες του προγράμματος, με εξαίρεση την ενέργεια Δ.

Από τα ποσά αυτά, ποσό 12 600 Ecu το 1998 και 24 000 Ecu το 1999 θα καλύψει τις πρόσθετες διοικητικές δαπάνες διαχείρισης του προγράμματος από την Επιτροπή, οι οποίες προκύπτουν από τη συμμετοχή της Λιθουανίας.

6. Θα ισχύει ο δημοσιονομικός κανονισμός που εφαρμόζεται στον γενικό προϋπολογισμό των Ευρωπαϊκών Κοινοτήτων, κυρίως όσον αφορά τη διαχείριση της συνεισφοράς της Λιθουανίας.

Μετά την έναρξη ισχύος της παρούσας απόφασης, και στις αρχές του 1999, η Επιτροπή θα απευθύνει στην Λιθουανία πρόσκληση για την καταβολή συνεισφοράς αντίστοιχης με τη συμμετοχή της στο κόστος, σύμφωνα με την παρούσα απόφαση.

Η συνεισφορά αυτή εκφράζεται σε Ecu και καταβάλλεται σε τραπεζικό λογαριασμό της Επιτροπής σε Ecu.

Ο υπολογισμός της ετήσιας συνεισφοράς βασίζεται στη συμμετοχή που προκύπτει σε ένα πλήρες οικονομικό έτος. Στην περίπτωση που η απόφαση του συμβουλίου σύνδεσης αρχίσει να ισχύει κατά τη διάρκεια ενός έτους, η συνεισφορά για το εν λόγω έτος θα προσαρμοστεί αφού ληφθεί υπόψη ο βαθμός υλοποίησης των προγραμμάτων το συγκεκριμένο έτος.

Η Λιθουανία καταβάλλει τη συνεισφορά της στο ετήσιο κόστος που ορίζει η παρούσα απόφαση, σύμφωνα με την πρόσκληση καταβολής της συνεισφοράς, το αργότερο τρεις μήνες από την αποστολή της εν λόγω πρόσκλησης. Οποιαδήποτε καθυστέρηση της συνεισφοράς συνεπάγεται την καταβολή τόκου από την Λιθουανία επί του εναπομένοντος οφειλόμενου ποσού την ημερομηνία λήξης της προθεσμίας. Το επιτόκιο αντιστοιχεί σε αυτό που ισχύει, σύμφωνα με το Ευρωπαϊκό Ταμείο Νομισματικής Συνεργασίας για το μήνα της προθεσμίας, για τις πράξεις του σε Ecu (1), προσαυξημένο κατά 1,5 %.

7. Η Λιθουανία καταβάλλει τις πρόσθετες διοικητικές δαπάνες που αναφέρονται στις παραγράφους 3, 4 και 5 από τον κρατικό της προϋπολογισμό.

8. Η Λιθουανία καταβάλλει επίσης από τον κρατικό της προϋπολογισμό 10 % το 1998 και 30 % το 1999 του εναπομένοντος ποσού της ετήσιας συμμετοχής της στα προγράμματα, όπως αυτή περιγράφεται στις παραγράφους 3, 4 και 5.

Με την επιφύλαξη των τακτικών διαδικασιών προγραμματισμού του PHARE, το εναπομένον 90 % (1998) και 70 % (1999) θα καταβληθεί από τα ετήσια προγράμματα PHARE της Λιθουανίας.

(1) Ισοτιμία που δημοσιεύεται μηνιαίως στην Επίσημη Εφημερίδα των Ευρωπαϊκών Κοινοτήτων - Σειρά C.